Wollmar Yxkull

Wollmar Didriksson Yxkull (n. 1579 — k. 1627) oli ruotsalainen aatelismies, jonka sukujuuret olivat Liivinmaalta. Yxkull toimi Ruotsin kuninkaan Kaarle IX:n hovimarsalkkana. Hänet aateloitiin vuonna 1625. Hänen omistuksiinsa kuuluivat sukuperintönä 1400-luvun lopulta Kastin kartano nykyisessä Raplamaan kunnassa Virossa, vaimonsa perintönä Djursnäsin kartanon sekä myös Ogestan ja Körundan kartanot, kaikki nykyisessä Nynäshamnin kunnassa Ruotsissa.  

Hän oli naimisissa n. 1590 lähtien Kustaa Vaasan pojan, Magnus Vaasan aviottoman tyttären Helena Magnusdotter Gyllenhielmin kanssa, jonka kanssa hänellä oli ainakin neljä lasta: Didrik Wolmarsson Yxkull (1591—1637), Johan Yxkull till Kasti (Märjamaa/Raplamaa, Viro), (1605—1654), Beata Wolmarsdotter Yxkull (1618—1667) ja Wolmer Yxkull (k. 1649). 

Yxkull omisti Tukholman Södermalmilla tontin, jonka viereinen katu on nyttemmin nimetty hänen mukaansa.

Katso myös
 Uexküll-suku

Lähteet 

Ruotsin historia
Baltiansaksalaiset
Ruotsalaiset aateliset
Vuonna 1627 kuolleet
1500-luvulla syntyneet